Li båbô (teyåte)

Babo
Li båbô, c' est ene comedeye e troes akes da Georges Ista, djouwêye li prumî côp e 1912.

Li Båbô est on splaca do teyåte a boune moråle do cmince do 20inme sieke.
 Mwaisses Roles 
 Mayane Lavalêye: 60ans.
 Lambiet Lavalêye, si frè 58 ans. 
 Djôzef fi da Lambiet, 30ans; c' est lu ki s' pa lome "li Båbô". 
 Colas si da Lambiet 21 ans. 

 Rascourti 
Lambiet Lavalêye est årmurî a Hesta. Il a trové on novea sisteme di canon po les carabenes, et s' a-t i di l' ovraedje timpesse.
Po dire li veur, c' est l' pus vî d' ses valets, Djôzef, k' a trové l' edvincion 
Mins, come Djôzef est èn ome sins brut, li pa ni l' aconte nén, et l' lomer "li båbô".

On n' aconte nén ses sintimints nerén. I voet voltî ene kimere … ki s' mareye avou s' fré.
Eto, li londmwin des noices, li "båbô" pete å diåle avou les plans d' ene ôte di ses edvincions les "monobloks". I va drovi èn ovroe el France, avou ene kinoxhance di s' pa.

E deujhinme ake on voet tot l' traeyin des Lavalêye aler a schî-fesse.

E troejhinme ake, come d' alaedje tot finixh bén: li sour da Lambièt va rcweri si neveu e France, li ramoenne a Hesta. Li pa s' escuze d' aveur sitî tote si veye on pinse-a-lu. Mins on lyi pardone voltî et minme l' ecoraedjî di raler al pexhe. Djôzef, k' on n' lomrè pus l' båbô, riprind l' vierna a l' ovroe. 

 Istwere del pîce 
Li pîce a stî primêye do Govienmint, et djouwêye pol prumî côp sol Teyåte Cominål Walon d' Lidje li 27 d' octôbe 1912. Gn ourit cénk edicions do livret del pîce, li dierin e 1952.